17. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 200 της 20/30 Μαρτ. 1976 (ΦΕΚ Α΄ 72) Περί ιδρύσεως τακτικών εδρών και συστάσεως θέσεων βοηθητικού διδακτικού προσωπικού παρά τη Σχολή Νομικών και Οικονομικών Επιστημών του Πανεπιστημίου Θεσσαλονίκης. Άρθρ.1.-Ιδρύονται παρά τη Σχολή Νομικών και Οικονομικών Επιστημών του Πανεπιστημίου Θεσσαλονίκης αι κάτωθι τακτικαί έδραι: 1.Εργατικού Δικαίου, με περιεχόμενον την εισαγωγήν εις το Εργατικόν Δίκαιον και ολόκληρον την ύλην του ατομικού και του συλλογικού εργατικού Δικαίου. 2.Οικονομικής Στατιστικής, με περιεχόμενον την οικονομικήν και Δημογραφικήν Στατιστικήν. 3.Γ΄ Πολιτικής Οικονομίας με περιεχόμενον ολόκληρον την ύλην της Πολιτικής Οικονομίας (Θεωρητικής και Εφηρμοσμένης) κατανεμόμενον εκ παραλλήλου προς τας υφισταμένας Α΄ και Β΄ τακτικάς έδρας της Πολιτικής Οικονομίας. Άρθρ.2.-Παρ’ εκάστη των δια του άρθρ. 1 του παρόντος ιδρυομένων εδρών συνιστώνται ανά μία θέσις Επιμελητού και ανά 2 θέσεις Βοηθών. 